Source: http://rup.ee/uudised/oigus/ka-ettev-tja-esinduses-allkirjastatud-leping-v-ib-olla-sidevahendi-abil-s-lmitud
Timestamp: 2018-01-21 10:10:32+00:00
Document Index: 2383624

Matched Legal Cases: ['§ 670', '§ 670', 'Kohus\t', 'kohus\t', 'kohus\t', 'riigikohus\t']

Reede, 13 Oktoober 2017 15:49
Tarbijakaitseamet juhib tarbijate ja kauplejate tähelepanu asjaolule, et sidevahendi abil sõlmituks võib lugeda lepingu ka siis, kui läbirääkimised tingimuste üle ning nõustumine on toimunud telefoni teel ning tarbija allkirjastab lepingu esinduses, kus läbirääkimisi ei peeta. Sellisel juhul on tarbijal võimalik lepingust taganeda 14 päeva jooksul.
Tarbijad saavad sageli müügipakkumisi telefonitsi, näiteks sideteenuste valdkonnas pakutakse uut operaatorlepingut ning soodsatel tingimustel mobiiltelefone. On tavapärane, et pärast läbirääkimisi tingimuste üle annab tarbija telefonitsi oma nõusoleku pakkumise vastuvõtmiseks ja lepingu sõlmimiseks. Lepingu jõustamiseks peab tarbija kinnitama, et ta soovib olla telefoni teel võetud kohustustega seotud, kirjalikku taasesitamist võimaldavas vormis, mis võib toimuda nii e-posti kui ka tavaposti teel või ka kulleriga saadetud dokumentide allkirjastamisel. Ilma kinnituseta ei ole tarbija telefonikõne käigus võetud kohustustega seotud.
Mõnikord lepitakse ka kokku, et tarbija tuleb kaupleja esindusse telefoni teel sõlmitud lepingut allkirjastama ning seeläbi kinnitama oma tahet olla sellise lepinguga seotud. On oluline teada, et telefoni teel tehtud müügipakkumise puhul, olukorras, mil leping allkirjastatakse pärast seda müügiesinduses, võib kõne alla tulla, et kaupleja ja tarbija vahel sõlmitakse leping sidevahendi abil ning seeläbi kohaldub tarbijale ka 14-päevane taganemisõigus.
Juhul, kui telefoni teel ei ole lepingu tingimuste osas lõplikku kokkulepet saavutatud ja läbirääkimised jätkuvad esinduses ning alles seejärel väljendavad pooled oma tahteavaldusi lepingu sõlmimiseks, ei ole tegemist sidevahendi abil sõlmitud lepinguga, millele kohalduks 14-päevane lepingust taganemise õigus.
Seega on sidevahendi abil sõlmitud lepinguga tegu siis, kui tarbija on telefoni teel edastatud pakkumusele andnud nõusoleku ka telefoni teel ning saab esindusest kätte vaid lepingus kokku lepitud seadme ning telefoni teel sõlmitud lepingu tingimused, mis on tarbijale juba ette valmistatud ja valmis pandud. Seejuures kehtib tarbijale 14-päevane taganemisõigus, sealhulgas on tal õigus lepinguga saadud seade tagastada.
operaatorleping
Veel selles kategoorias: « Kas lapsega saab sõlmida käsunduslepingu?	Laenu anda ja võtta peab oskama »
Alates 1. jaanuarist on tekkinud veider olukord, kus puudega inimese sissetulek sõltub sellest, kas raha kannab üle töötukassa või sotsiaalkindlustusamet, ühtlasi kaotavad osad toetuse saajad raha, kirjutab Postimees.
Sorainen: väärtpaberikontod tuleks pankadest välja viia
Advokaadibüroo Sorainen juhtivpartneri Toomas Prangli ja advokaadi Kai Vainola hinnangul tuleks välisinvestorite väärtpaberikontode avamine viia pankadest välja väärtpaberiregistri või äriregistri juurde.
Agendileping vs. tööleping
Võlaõigusseaduse (edaspidi – VÕS) § 670 lg 1 alusel kohustub agendilepinguga üks isik (agent) teise isiku (käsundiandja) jaoks ja tema huvides iseseisvalt ja püsivalt lepinguid vahendama või neid käsundiandja nimel ja arvel sõlmima. Käsundiandja kohustub maksma talle selle eest tasu. Agent tegutseb iseseisvalt, kui tal on õigus kujundada oma tegevust põhiliselt vabalt ja määrata oma tegutsemisaeg (VÕS-i § 670 lg 2). Käsundiandjal on õigus anda agendile teatud juhiseid, kuid nende andmisel tuleb silmas pidada, et juhised ei tohi ohustada agendi iseseisvust agendilepingu täitmisel.
Uue eakuse rahvakogu teine ettepanek jõuab parlamenti
Riigikogu rahandus- ja sotsiaalkomisjon arutavad teisipäeval kell 14 ühisel istungil uue eakuse rahvakogu ettepanekut reformida pensionisüsteemi teise samba väljamakseid.
Majanduskomisjoni hinnangul on taksod ja kokkuleppeveod erinevad asjad
Euroopa Kohus	Euroopa Komisjon	Euroopa Liit	Finantsinspektsioon	Haigekassa	Harju maakohus	juhatuse liige	Justiitsministeerium	kinnisvara	kohus	korruptsioon	käibemaks	maksupettus	MTA	osaühing	pankrot	põhiseadus	riigihange	Riigikogu	riigikohus	seaduste muudatused	sotsiaalministeerium	Tarbijakaitseamet	trahv	Triniti	valitsus	äriseadustik	äriühing	õigusabi	õiguskantsler